《续感兴二十五首 其二十三》
宋代·方一夔

自从判清浊，人文肇古羲。中间更百圣，扶竖颠与衰。

孔孟死不作，千载无明师。嗟此仁义路，举世争背驰。

无人障横溃，一朝坠民彝。微言虽尚在，骎骎化侏离。

斯文亘万古，悠悠竟何之。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。